A BIZOTTSÁG HATÁROZATA
(2007. december 19.)
a növényeket és növényi termékeket károsító szervezetek elleni védekezés céljából Belgiumban, Finnországban, Franciaországban, Hollandiában és Németországban felmerült kiadások fedezésére szolgáló, a 2007-es évre vonatkozó közösségi pénzügyi hozzájárulásról
(az értesítés a C(2007) 6405. számú dokumentummal történt)
(Csak a finn, a francia, a holland, a német és a svéd nyelvű szöveg hiteles.)
(2007/877/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 23. cikkére,
mivel:
(1)
A 2000/29/EK irányelv szerint közösségi pénzügyi hozzájárulás adható a tagállamoknak az általuk tett vagy tervezett szükséges intézkedésekkel közvetlenül kapcsolatos kiadások fedezésére, amely intézkedések célja a harmadik országokból vagy a Közösség más területeiről behurcolt károsító szervezet elleni védekezés annak megsemmisítése vagy - ha ez nem lehetséges - elterjedésének megakadályozása érdekében.
(2)
Belgium, Finnország, Franciaország, Hollandia és Németország egy-egy cselekvési programot dolgozott ki a területükre behurcolt, növényeket vagy növényi termékeket károsító szervezetek felszámolására. Ezek a programok meghatározzák az elérendő célokat, a meghozandó intézkedéseket, valamint azok tartamát és költségeit. Ezekre a programokra Belgium, Finnország, Franciaország, Hollandia és Németország - a 2000/29/EK irányelvben meghatározott határidőn belül és a növény-egészségügyi ellenőrzésre irányuló közösségi pénzügyi hozzájárulás odaítélésével kapcsolatos rendelkezések végrehajtására vonatkozó részletes szabályok megállapításáról, valamint a 2051/97/EK rendelet hatályon kívül helyezéséről szóló, 2002. június 14-i 1040/2002/EK bizottsági rendelettel (2) összhangban - közösségi pénzügyi hozzájárulás kiutalását igényelte.
(3)
A Belgium, Finnország, Franciaország, Hollandia és Németország által nyújtott technikai információk lehetővé tették a Bizottság számára, hogy részletesen és összefüggésében elemezze a helyzetet, és arra a következtetésre jusson, hogy különösen a 2000/29/EK irányelv 23. cikkében a közösségi pénzügyi hozzájárulás nyújtására vonatkozóan meghatározott feltételek teljesülnek. Ennek megfelelően, helyénvaló közösségi pénzügyi hozzájárulás kiutalása e programok költségeinek fedezésére.
(4)
A közösségi pénzügyi hozzájárulás a támogatható kiadás legfeljebb 50 %-át fedezheti. Mindazonáltal az irányelv 23. cikke (5) bekezdésének harmadik albekezdésével összhangban a Németország által benyújtott programhoz és a Hollandia által benyújtott program egy részéhez való pénzügyi hozzájárulás arányát csökkenteni kell, mivel az e tagállamok által jegyzett programok a 2006/885/EK bizottsági határozat (3) (Németország) és a 2005/789/EK bizottsági határozat (4) (Hollandia) alapján már részesültek közösségi pénzügyi támogatásban.
(5)
A 2000/29/EK irányelv 24. cikkével összhangban a Bizottságnak meg kell bizonyosodnia arról, hogy a vonatkozó károsító szervezet behurcolása a nem megfelelő vizsgálatok vagy felügyelet miatt következett-e be, és el kell fogadnia az ezen ellenőrzés megállapításai által megkövetelt szükséges intézkedéseket.
(6)
A közös agrárpolitika finanszírozásáról szóló, 2005. június 21-i 1290/2005/EK tanácsi rendelet (5) 3. cikke (2) bekezdésének a) pontja szerint a növény-egészségügyi intézkedéseket az Európai Mezőgazdasági Orientációs és Garanciaalap Garanciarészlegéből kell finanszírozni. Az ezen intézkedések pénzügyi ellenőrzése céljából a fenti rendelet 9., 36. és 37. cikkét kell alkalmazni.
(7)
Az e határozatban foglalt intézkedések összhangban vannak a Növényegészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A Belgiumban, Finnországban, Franciaországban, Hollandiában és Németországban felmerült, a 2000/29/EK irányelv 23. cikke (2) bekezdésében meghatározott szükséges intézkedésekhez közvetlenül kapcsolódó és a mellékletben felsorolt felszámolási programok tárgyát képező szervezetek elleni védekezés céljára eszközölt kiadások fedezésére szolgáló közösségi pénzügyi hozzájárulás kiutalását a 2007-es évre jóváhagyják.
2. cikk
(1) Az 1. cikkben említett pénzügyi hozzájárulás teljes összege 694 273 EUR.
(2) A közösségi pénzügyi hozzájárulás legmagasabb összegét mindegyik programra vonatkozóan a melléklet tartalmazza.
3. cikk
A mellékletben meghatározott közösségi pénzügyi hozzájárulást a következő feltételekkel kell folyósítani:
a)
a meghozott intézkedések bizonyítása megfelel az 1040/2002/EK rendelet rendelkezéseinek;
b)
a Bizottságot érintő folyósítás iránti kérelmet a tagállam az 1040/2002/EK rendelet 5. cikkével összhangban nyújtja be.
A pénzügyi hozzájárulás folyósítására a 2000/29/EK irányelv 24. cikke alapján, a Bizottság általi ellenőrzések sérelme nélkül kerül sor.
4. cikk
Ennek a határozatnak a Belga Királyság, a Finn Köztársaság, a Francia Köztársaság, a Holland Királyság és a Németországi Szövetségi Köztársaság a címzettje.
Kelt Brüsszelben, 2007. december 19-én.